เตรียมตัวสำหรับช่วงกลางคืน เลือกหาทำเลดีๆ แต่งตัวให้ดูดี ทำตัวให้สบาย
สิ่งที่สำคัญที่จะทำให้คุณนอนได้อย่างสบายขึ้นอยู่กับสถานที่ อากาศ และอุณหภูมิ และการปรับตัวให้ชินกับสภาพแวดล้อม ในอุณหภูมิที่ต่ำกว่า 0 องศา คุณอาจจะได้ใช้ประโยชน์จากการมีถุงนอน 2 ถุง (เอาถุงหนึ่งซ้อนข้างในอีกถุงหนึ่ง) นอกจากการใช้ผ้าห่มและหมวกไหมพรมกันหนาวที่ใส่บนศีรษะ   ถุงนอนราคาประมาณ 2,000 บาท จะช่วยให้คุณรู้สึกอุ่นในอุณหภูมิภายนอก ระดับติดลบถึง -30 องศาเซลเซียส หากอยู่ในรถ คุณจะอยู่ได้โดยอาศัยถุงนอนชนิดนี้ ถ้าหากอากาศมันเริ่มหนาวขึ้น ก็ใส่ชุดนอนให้หลายชั้นขึ้น เอาเข็มกลัดติดตัวเพื่อว่าจะได้กลัดให้ถุงนอนปิดสนิท หากคุณไม่ได้ดึงปิดให้ดีช่วงบริเวณด้านบนหัวคุณ หากคุณพลิกตัวในช่วงกลางคืน คุณอาจหลุดจากถุงนอน ลงเอยด้วยการตื่นและเย็นตัวแข็งก็ได้ หมวกไหมพรม (หมวกไหมพรม หมวกกำมะหยี่ หมวกสกี และอื่นๆ) จะช่วยให้คุณรู้สึกอุ่นได้มากขึ้นในช่วงกลางคืน และคุณยังดึงมันมาปิดตาให้คุณหลับได้อีกด้วย ที่ปิดตาจะช่วยให้คุณหลับสบายขึ้น พูดง่ายๆ ก็คือ คุณเอาผ้าพันคอมาปิดตาตัวเอง หรือเอาผ้าพันคอมาผูกรอบตา ใช้หมวกหรืออื่นๆ  ไม่งั้นอาจต้องตื่นตั้งแต่ยามฟ้าสาง เพราะมันเป็นเรื่องยากที่จะปิดรอบรถให้มืดสนิทได้ ไม่มีถุงนอนงั้นหรือ? งั้นใช้ผ้าห่มสองผืนมากลัดให้ติดกันก็เยี่ยมแล้ว หรือไม่ก็ลองนอนใต้ชั้นผ้าห่มซ้อนกันหลายๆ ชั้นสิ ผ้าผืนบางๆ (ผ้าปูที่นอนหรือแม้กระทั่งผ้าขนหนู) แขวนตรงหน้าต่างเพื่อกันให้แมลงอยู่ข้างนอก และยังให้อากาศเข้าข้างในด้วย สภาพอากาศเป็นสิ่งสำคัญที่สุดในการตัดสินใจว่าจะเลือกนอนช่วงไหน อากาศร้อนจะทำให้คุณรู้สึกแย่มากกว่านอนช่วงอากาศเย็น เพราะพอคุณตื่นมาตอนเช้า คุณจะรู้สึกเหนียวตัว เหนอะหนะและมีรอยยุงกัดเยอะแยะไปหมด ลองเปิดหน้าต่างดูสัก 1-2 นิ้ว เพื่อทำให้มันน่านอนมากขึ้น  คุณอาจจะลองซื้อตาข่ายมาติดบริเวณหน้าต่าง (หรือหลังคาแบบเปิดปิดได้) ลวดตาข่ายสามารถใช้ใส่บริเวณหน้าต่าง ประตู ซึ่งหาซื้อได้ตามร้านขายอุปกรณ์ โปรดระวังอุณหภูมิความร้อนในรถ อุณหภูมิในรถสามารถร้อนได้เร็วมาก แล้วหากคุณอยู่ในสภาพแวดล้อมที่ร้อนจัด เช่น ในทะเลทราย มันอาจจะเป็นอันตรายได้ หากร่างกายทนอากาศร้อนไม่ไหว คุณอาจไม่ตื่นหรือพบว่าร่างกายตกอยู่ในสภาวะขาดน้ำหรืออ่อนเพลียจากความร้อน พยายามคิดล่วงหน้า โดยเฉพาะหากคุณต้องเตรียมตัวนอนในรถอย่างน้อย 1-2 คืน ซึ่งในช่วงกลางคืนอาจจะหาของที่จำเป็นต้องใช้ยาก ซึ่งของพวกนี้ก็เช่น:  น้ำ ไฟฉาย หมอน (หรือของที่ใช้แทนหมอน) ผ้าห่ม หรือถุงนอน โทรศัพท์มือถือ เผื่อมีเหตุฉุกเฉิน และไว้ตั้งปลุกหรือเล่นเกมส์ หนังสือ : อ่านหนังสือนิดหน่อยจะทำให้คืนที่น่าเบื่อดูมีชีวิตชีวา กาแฟกระป๋องที่มีฝาปิด (สำหรับผู้ชาย) เผื่อคุณจะต้องปัสสาวะ ซึ่งมันอาจจะง่ายสำหรับคุณที่จะปัสสาวะลงในกระป๋องกาแฟ ดีกว่าต้องลุกขึ้นไปฉี่ในที่ๆ มีแมลงและอากาศหนาวด้านนอก. เจลล้างมือหรือทิชชู่เปียก เพื่อล้างมือก่อนที่คุณจะหยิบของกินหรือใช้หลังจากเข้าห้องน้ำหรือเวลาไหนก็ตามที่คุณรู้สึกว่าไม่สะอาด เพราะคุณอาจจะหาก๊อกน้ำยาก ของพวกนี้จึงจำเป็นเพื่อช่วยปกป้องคุณจากการป่วยได้ ถ้าคุณอยู่ในรถกับคนอื่นๆ หรืออยู่ในรถคาร์โก้ คุณอาจจะต้องหลับในท่านั่ง การนอนโดยนั่งหลับไม่ใช่สิ่งที่ดีเลย แต่หากคุณต้องนอนแบบนั่งจริงๆ ให้เอาหมอนรองคอเพื่อช่วยพยุงคอและศีรษะ พอตื่นเช้ามาจะได้รู้สึกสดชื่นและมีความสุข รถที่เป็นระเบียบจะช่วยให้หาของต่างๆ ได้ง่าย โดยเฉพาะในเวลากลางคืน รถสะอาดก็จะทำให้เวลานอนเรารู้สึกดี แม้กระทั่งพื้นที่ให้เหยียดกายเพิ่มอีกไม่กี่นิ้วก็ทำให้เรารู้สึกถึงความสบายที่แตกต่าง ในขณะเดียวกัน หากรถสกปรกและมีกลิ่นเหม็น ก็อาจทำให้เราหลับได้ยากขึ้น   จัดเตรียมสิ่งที่จำเป็น เช่น ไฟฉาย น้ำดื่ม และกระเป๋าสำหรับใส่เสื้อผ้า (หากคุณต้องเดินทาง) และผ้าเช็ดตัว รถที่สะอาดจะเป็นจุดสนใจน้อย โดยเฉพาะถ้าด้านนอกรถก็สะอาดด้วย คนส่วนน้อยที่มักจะสงสัยรถที่ดูสะอาดตา ในขณะที่รถที่รกและสกปรกจะทำให้ดูน่าสงสัยและมีพิรุธ เลี่ยงการทำให้รถรกโดยเอาสิ่งที่ไม่จำเป็นเก็บออกไป แน่นอนว่าคุณไม่ต้องถึงกับต้องเก็บถุงนอนหรือพับผ้าห่ม แต่ว่ารถที่ดูเป็นระเบียบจากด้านนอกก็จะดูไม่น่าสงสัยกว่ารถที่รก ผ้าใบราคาไม่แพงและยังช่วยป้องกันพวกคนที่ชอบมองมาในรถ คนคงไม่สงสัยว่าผ้าใบที่เห็นนั้นจะมีคนนอนอยู่ในรถ นอกเสียจากว่าหน้าต่างมีหมอก ผ้าใบนั้นยังแข็งพอที่จะทำให้อากาศระบายออกได้ ควรใช้ผ้าใบนี้เพียงแค่คืนเดียวหากต้องการนอนในย่านที่มีคนอยู่เยอะ ถ้ามีรถที่น่าสงสัยมาปรากฎแล้วก็ยังมีผ้าใบคลุม ชาวบ้านแถบนั้นอาจจะโทรเรียกตำรวจให้มาลากไป ถ้าเดินทางในเส้นทางละแวกนั้น ให้ย้ายที่จอดไปเรื่อยๆ เดี๋ยวนี้การนอนในรถเป็นสิ่งผิดกฎหมายในหลายพื้นที่ นี่อาจเป็นแนวทางบางอย่างสำหรับคุณ   ห้างสรรพสินค้าอย่างวอลมาร์ท หรือโรงยิมเปิดตลอด 24 ชั่วโมง มันยากที่จะบอกว่าใครกำลังนอนหลับในรถและใครที่จอดรถเพื่อมาซื้อของหรือมาออกกำลังกาย ข้อเสียของมันก็คือคนเดินผ่านไปมาตลอด ถึงแม้ว่ามันจะทำให้รู้สึกปลอดภัยก็ตาม นอกจากนี้ร้านจำพวกนี้มักจะมีไฟที่เปิดตลอดคืน โบสถ์และสถานประกอบพิธีทางศาสนาอื่นๆ สถานที่เหล่านี้มักจะเงียบเป็นส่วนใหญ่ ถ้ามีคนจับได้ ก็หวังว่าพวกเขาจะเห็นใจและไม่ได้สนใจอะไรนัก. ทางเล็กๆ ใต้สะพาน ทางเหล่านี้เป็นทางที่ไม่ค่อยมีคนใช้ซึ่งจะทำให้ไม่มีใครเห็นคุณ เลือกที่เงียบและห่างไกลผู้คน ถนนเงียบๆ ย่านชานเมืองอาจเป็นเป้าสายตาให้ชาวบ้าน ซึ่งรู้ว่าคุณมีพิรุธได้ อย่างไรก็ตาม ถนนย่านชนบทอาจมีรถบรรทุกหรือเสียงอุปกรณ์เครื่องจักรทำฟาร์มตลอดเวลา ย่านชุมชนที่อนุญาตให้จอดรถริมถนน ในสถานการณ์เช่นนี้ รถของคุณก็จะกลมกลืนกับคันอื่นๆ บนท้องถนน แค่อย่าจอดอยู่ตรงนั้นนานเกินไป ไม่อย่างนั้นรถคุณอาจจะถูกจับพิรุธ จงจำไว้ว่าย่านบางย่านอาจต้องมีสติกเกอร์แปะหน้ารถเพื่อจะได้จอดรถได้อย่างไม่ผิดกฎหมาย หลายๆ พื้นที่อาจจะเงียบและปลอดภัยในช่วงวันหนึ่งๆ แต่อาจจะไม่ปลอดภัยในวันอื่นๆ   ตัวอย่าง: พื้นที่จอดรถข้างๆ สนามฟุตบอล ช่วงกลางดึกคืนวันศุกร์ ซึ่งไม่มีใครในบริเวณนั้น มีห้องน้ำชั่วคราวที่สามารถใช้ได้ และดูเหมือนว่าจะเป็นสถานที่ที่เหมาะสม เช้าวันถัดมา เด็กๆ อายุราว 6 ขวบกว่าพันคนมาเตรียมพร้อมสำหรับกิจกรรมกีฬาสี และบรรดาแม่ๆ ก็คอยมองมาที่รถคุณอย่างสงสัย ตัวอย่าง: ย่านเขตอุตสาหกรรมในชุมชนของคุณเป็นสถานที่ที่จอดรถได้ดีที่หนึ่งเลยในระหว่างวัน อย่างไรก็ตาม ในตอนกลางคืน ถนนเหล่านั้นมักจะเงียบยกเว้นคนที่ดูเหมือนพวกต้องสงสัย โดยพิจารณาจาก 2 สิ่งต่อไปนี้  หันหน้ารถของคุณไปในทางที่คนอื่นๆ จะมองเข้ามาทางกระจกได้ยาก แถบหัวมุมก็ดีด้วย หันหน้ารถไปในทิศทางที่คุณอยากให้เป็นในตอนเช้า เช่น หันไปทางทิศตะวันออกหากต้องการตื่นโดยมีพระอาทิตย์ขึ้นด้านหน้า หรือหันไปทางตะวันตกหากอยากนอนยาวๆ ลองนึกแง่ดี คุณต้องการใช้ห้องน้ำในช่วงใดช่วงหนึ่ง หากคุณเข้าถึงห้องน้ำได้ง่าย คุณก็จะมีประสบการณ์ที่ดีๆ  โปรดระวังถึงความปลอดภัย โดยเฉพาะห้องน้ำที่ไม่มีคนเข้า บางทีอาจจะเป็นสถานที่ก่อเหตุร้ายได้ ห้องน้ำในห้างสรรพสินค้าที่เปิด 24 ชั่วโมงหรือจุดแวะพักน่าจะปลอดภัยกว่าห้องน้ำสาธารณะในสวนสาธารณะ แต่ก็ไม่เสมอไปหรอก ห้องน้ำชั่วคราวนั้นสามารถใช้ได้ตลอดเวลา ซึ่งสามารถหาได้ตามจุดแวะพักรถ สถานที่ก่อสร้าง หรือสวนสาธารณะ คุณอาจจะแอบใช้สิ่งอำนวยความสะดวก (ตัวอย่างเช่นสระว่ายน้ำ หรือห้องน้ำริมชายหาด) ของพวกพักแรม โรงแรม หรือที่ๆ ไม่ค่อยเข้มงวดเรื่องความปลอดภัย และคุณแอบเข้าไปใช้บริการได้ หากจำเป็นจริง คุณก็ปัสสาวะข้างนอกได้ แต่ต้องแน่ใจว่าไม่มีใครเห็น ไม่อย่างนั้นคุณอาจโดนปรับเนื่องจากปัสสาวะในที่สาธารณะ ชายหาดสาธารณะหลายแห่งมักมีห้องอาบน้ำ บางจุดจอดรถมีห้องอาบน้ำแบบเสียเงินให้บริการ ถึงจะไม่ฟรี แต่ก็ทำให้เรารู้สึกสบายตัวในระหว่างเดินทาง หากคุณกลัวว่าใครจะมาพบเข้า ให้ลองทำให้คนมองไม่เห็นรถคุณ ไม่ว่าจะลองใช้ผ้าใบคลุม เอาของมาวางเรียงในรถให้มองไม่เห็นเราจากข้างนอก หรือนอนใต้ชั้นผ้าห่มลินินหนาๆ ชุมชนที่คุณไปจอดรถอาจดูจากลักษณะภายนอก รูปร่างและการกระทำซึ่งก็จะเป็นตัวตัดสินว่าคุณจะได้รับการปฏิบัติอย่างไรจากชุมชนนั้นๆ หากคุณดูเป็นบุคคลที่น่าสงสัย คุณอาจโดนรังควาญหรือโดนตำรวจจับหากคุณไม่ทันระวัง คนทั่วๆ ไปจะไม่รู้สึกกังวลเลย หากคนแปลกหน้านั้นเป็นมิตรกับคนอื่นๆ ทักทายผู้คนและทำตัวสุภาพ การได้พูดคุยกับชาวบ้านบ้างอาจทำให้ชาวบ้านรู้สึกปลอดภัย   พึงระลึกไว้ว่าโดยทั่วไป การทำตัวเรียกร้องความสนใจมากเกินไปไม่เป็นสิ่งที่ดี การนอนในรถปกติจะเป็นสิ่งผิดกฎหมาย ถึงกระนั้นก็อย่าทำให้ตัวเองเด่นขึ้นมา ถ้าคุณเป็นคนมีเสน่ห์และเข้าสังคมง่าย คุณอาจเอาสิ่งเหล่านี้มาใช้เพื่อประโยชน์ของตนเอง คุณอาจได้ข้อมูลที่ต้องการเพียงแค่ถามคนแถวนั้น หรืออาจได้เพื่อน แต่อย่าลืมระมัดระวังตัวเองด้วย เพราะไม่ใช่คนแปลกหน้าจิตใจดีทุกคนที่จะปลอดภัย ถ้าคุณดูสกปรก เลอะเทอะ และแต่งตัวเหมือนพวกคนจรจัด อาจดึงดูดความสนใจจากชาวบ้านได้ พยายามทำตัวให้สะอาด แต่งตัวให้ดูดีมีมารยาท และดูน่าเคารพ ถ้าคุณต้องเผชิญหน้ากับเจ้าหน้าที่อย่างเช่น ตำรวจ ผู้จัดการห้าง หรือเจ้าหน้าที่อุทยาน หรือคนที่มีส่วนเกี่ยวข้อง คุณควรจะมีเรื่องเล่าที่บอกเล่าว่าทำไมคุณถึงไปอยู่ตรงนั้น โดยที่ต้องเป็นเรื่องที่เชื่อถือได้และไม่ทำให้คนฟังตกใจ มันอาจจะเป็นเรื่องจริงหรือไม่จริงก็ได้ ขึ้นอยู่กับสถานการณ์นั้น ยกตัวอย่างเช่น:  "ฉันกำลังเดินทางไปเข้าร่วมกิจกรรมรักษ์สิ่งแวดล้อมที่วอชิงตัน ดี.ซี. ฉันรู้สึกอยากรักษาสภาพแวดล้อมจริงๆ แต่ฉันก็ไม่มีเงินจ่ายค่าโรงแรม เลยกะว่าจะนอนในรถสักคืน ฉันขอโทษด้วยที่ทำให้คุณรู้สึกกังวล เดี๋ยวฉันจะออกไปแล้วล่ะ" "ขอโทษครับท่าน ผมจอดรถข้างทางเพราะรู้สึกง่วงมาก ผมขับมา 10 ชั่วโมงแล้ว ผมไม่ได้เป็นอะไร แค่ไม่อยากเกิดอุบัติเหตุ เลยขอนอนสักหน่อย" "ผมขอโทษ ผมเพิ่งทะเลาะมา และกำลังจะเดินทางไปบ้านพี่สาวที่ฟลอริดา ผมไม่มีเงินพอสำหรับโรงแรม แต่ก็อยากออกจากบ้านมาก่อน" เจ้าหน้าที่ตำรวจจะช่วยเหลือ ส่วนเจ้าหน้าที่รักษากฎหมายอาจจะใช้กฎหมายบังคับ แต่จริงๆ แล้วก็ต้องการช่วยทุกคนเช่นกัน ถึงหลายท้องที่จะไม่ได้มีตำรวจ แต่อย่าปฏิบัติกับตำรวจราวกับเป็นศัตรู เพราะพวกเค้าให้ความช่วยเหลือดีมาก จอดรถในจุดที่คุณต้องจอดในกลางคืนนั้น และเข้าห้องน้ำ การเปิดหน้าต่างมากน้อยแค่ไหนก็ขึ้นอยู่กับสภาพอากาศในตอนนั้น ซึ่งบางทีอาจจะรู้สึกอึดอัดโดยไม่เกี่ยวอะไรกับอุณหภูมิเลย (อยู่ในเหตุผลที่เข้าใจได้) ดังนั้นลองเปิดหน้าต่างเล็กน้อย และถ้าคุณอยู่ใต้ชั้นผ้าห่มหลายๆ ชั้นแล้วละก็ จะรู้สึกดีมากๆ  อย่าเปิดหน้าต่างมากนักเพื่อความปลอดภัยของตัวเอง และถ้าบริเวณนั้นมียุง ก็ควรเปิดให้น้อยลงไปอีก สักประมาณครึ่งนิ้ว หรือ 1.25 ซม. ก็เพียงพอแล้ว หากคุณมีปัญหาเกี่ยวกับการนอนที่ไม่สะดวกสบาย หรือร่างกายมีแนวโน้มว่าจะรู้สึกปวดเมื่อยจากการตื่น ให้กินยาก่อนนอน มันจะทำให้นอนได้ง่ายขึ้น และไม่สะดุ้งตื่นระหว่างคืน อีกทั้งยังช่วยให้คุณรู้สึกปวดเมื่อยตัวน้อยลงในตอนเช้า ถ้าคุณนอนที่เบาะหลัง ให้เลื่อนเบาะหน้าขึ้นไปเพื่อจะได้มีพื้นที่ด้านหลังเยอะๆ เก็บสายเข็มขัดนิรภัยเพื่อมันจะได้ไม่ทิ่มด้านหลังของคุณ  ถ้าดันเบาะด้านหลังได้ ให้ดันมันซะ คุณจะได้เอาทางศีรษะ (หรือขา) ยืดเข้าไปทางกระโปรงรถ เผื่อบางทีอาจมีใครมาเคาะประตูรถคุณ แล้วคุณต้องแต่งตัวก่อนเปิดรถ ดังนั้นหาชุดที่ใส่สบาย แต่อย่าแก้ผ้า ชุดออกกำลังกายถือเป็นตัวเลือกที่ดี ซึ่งมันจะทำให้ง่ายต่อการขับรถออกมาทันทีหากจำเป็น  และเมื่อพูดถึงสภาพอากาศ ถ้าอากาศหนาว ให้ใส่หมวกคลุมศีรษะเพื่อทำให้มันอุ่น และถ้าจำเป็นจริงๆ ก็ให้ใส่เสื้อผ้าหลายตัวได้ ถ้าอากาศร้อน ใส่แค่เสื้อคอกลมกับกางเกงขาสั้นก็ได้ อาจต้องเอามันไปจุ่มน้ำสักหน่อยก่อนพอสวมใส่เราก็จะรู้สึกเย็น
ถ้าเป็นช่วงหน้าหนาว ให้หาซื้อถุงนอนสัก 1-2 ถุง. สำหรับช่วงหน้าร้อน ให้เอาอากาศเข้าแต่กันแมลงออกไป. รวบรวมอุปกรณ์ที่ควรมีเพื่อนอนหลับสบาย. ทำความสะอาดภายในรถอยู่เสมอ. ลองพิจารณาผ้าใบกันน้ำ. หาที่ๆ คุณไม่ต้องเสียค่าจอดรถ. จงลองพิจารณาถึงสถานที่ที่เรากำลังจอดว่าหากเป็นกลางวันและกลางคืนจะเป็นแบบไหน รวมถึงทั้งวันธรรมดาและวันหยุด. หันหน้ารถให้ถูกทิศ. เลือกสถานที่ที่มีห้องน้ำ (หรือเทียบเท่า) ถ้าเป็นไปได้. ที่อาบน้ำอาจหาได้ยากบนท้องถนน 
 พิจารณาการอำพรางตัวเอง. พึงระลึกไว้เสมอว่าพฤติกรรมและลักษณะภายนอกคุณจะเป็นตัวตัดสินว่าคนอื่นๆ จะแสดงพฤติกรรมกับคุณอย่างไร. เป็นมิตรกับทุกคน. ทำตัวให้ดูน่าเคารพ. เล่าเรื่องราวดีๆ ถึงแม้จะไม่เป็นความจริง. อย่าลืมเข้าห้องน้ำก่อนนอน. ลองเปิดหน้าต่างรถบ้าง. นำยาป้องกันการติดเชื้อ อย่างไอบูโพรเฟ่นไปด้วย. ปรับระดับเบาะให้มากที่สุด. ใส่เสื้อผ้าที่ใส่แล้วสบายที่สุด.
https://www.wikihow.com/Sleep-Comfortably-in-a-Car https://www.wikihow.com/Sleep-Comfortably-in-a-Car https://www.wikihow.com/Sleep-Comfortably-in-a-Car https://www.wikihow.com/Sleep-Comfortably-in-a-Car
Preparing for the Night Choosing the Perfect Spot Present Yourself Well Getting Comfortable